ધાનેરા તાલુકામાં ભારત સરકાર દ્વારા ટેકાના ભાવે રાયડાની ખરીદીના બે સેન્ટરો ચાલુ કરવામાં આવ્યા છે. જેમાં બન્ને સેન્ટરો ઉપર અંદાજીત ૩૩ કરોડ કરતા વધારે ખરીદી કરવામાં આવી છે. આ ખરીદી શરૂ કર્યાને ૪૫ દિવસ જેટલો સમય થવા છતાં આજદિન સુધી એક પણ ખેડુતના રાયડાનુ પેમેન્ટ ન આવતા ખેડુતોની હાલત દયનીય બની જવા પામી છે. જ્યારે બીજી તરફ ખેડુતોએ જ્યાંથી પણ માલ સામાન ઉધારમાં લાવ્યો હોય તે લોકો પણ ખેડુતો પાસે ઉઘરાણી કરતા ખેડૂતો મુશ્કેલીમાં મુકાયા છે.